文祝延二闋 一
作者：沈亞之
朝代：唐

paragraphs: 閩山之杭杭兮水堋堋，吞荒抱大兮香疊層。
騰氣清渾兮朝昏，神生其中兮宅幽凝。
居如山兮惠如水，處端卓兮赴下而忘鄙。
集人之祈兮從人之所市，攀清明兮叩髣髴。
我民清兮期吉日，願聽誠兮陳所當。
侯臨我兮恩如光，照導兮天覆。
惠流吾兮樂且康，恭聞侯兮飲食失常。
民縈憂兮心苦瘡，飽我之飢兮侯由有穀。
神有澤兮宜蔭沃，脫侯之恙兮歸侯之多福。
羣卑勤之恭潔兮，鑒貞盟乎山竹。